Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A lakástakarékpénztárakról szóló 1996. évi CXIII. törvény (a továbbiakban: Ltp.) 8. § (1) bekezdés a) pontja helyébe
Paragraph Index: 1566

89. § Az Ltp. 21. § (1) bekezdése helyébe a következõ rendelkezés lép: „(1) A (2) bekezdésben meghatározott lakás-elõtakarékoskodót, illetve a kedvezményezettet – legfeljebb az elsõ tíz megtakarítási év során – a lakás-elõtakarékoskodó által az adott megtakarítási évben befizetett betét összegéhez igazodó mértékben állami támogatás illeti meg, amelyet a lakás-elõtakarékoskodónak a lakás-takarékpénztárnál – a szerzõdéskötéskor vagy késõbb – benyújtott kérelme alapján a központi költségvetés évente nyújt. A lakás-elõtakarékoskodó jogosult az állami támogatás iránti kérelmét a megtakarítási év utolsó napjáig a teljes megtakarítási évre vonatkozóan módosítani. Az állami támogatás igénylésének, folyósításának, elszámolásának és a felhasználás ellenõrzésének rendjét a kormány rendeletben határozza meg.”

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes